ከዚህ ቀደም በ737 ማክስ-8 አውሮፕላኖቹ ያጋጠሙትን አደጋዎች ኩባንያው ማስቀረት ይችል እንደነበር ተገለጸ፡፡
ቦይንግ በሁለት አደጋዎች የሞቱ 346 ሰዎችን ሞት የማስቀረት ዕድል እንደነበረው አዲስ የወጣ ሪፖርት አመልክቷል፡፡ ሪፖርቱ ለቦይንግ 737 ማክስ-8 አውሮፕላን የተሰጠው የበረራ ፈቃድ እንደገና መታዬት እንዳለበትም ጠቁሟል፡፡በርካታ የዲዛይን፣ የአመራርና የቁጥጥር ድክመቶች ለ346 ሰዎች ሞት ምክንያት እንደሆኑ ነው ሪፖርቱ ያሳዬው፡፡ የኮንግረሱ የትራንስፖርትና መሠረተ ልማት ኮሚቴ ያዘጋጀው ባለ238 ገጽ ሪፖርት ኩባንያውን ‘‘ከደኅንነት ይልቅ ለትርፍ ቅድሚያ ሰጥቷል’’ ሲል ወቅሷል፡፡ ከሠራተኞቹ የተገኘን መረጃ መሠረት በማድረግም ከተቀናቃኙ ‘ኤየርባስ’ ቀድሞ ለመገኘት ሲል በፈቃድ ሰጪ አካላት ላይ አላስፈላጊ ተጽእኖ በመፍጠር ወደ በረራ መግባቦይንግ 737 ማክስ-8 አውሮፕላን በአምስት ወራት ሁለት አደጋዎች አጋጥመውት 346 ሰዎች መሞታቸው የሚታወስ ነው፤ አንደኛው ንብረትነቱ የላዬን ኤየር የሆነ አውሮፕላን በጥቅምት 2010ዓ.ም ኢንዶኔዥያ የተከሰከሰ ሲሆን ሁለተኛው ንብረትነቱ የኢትዮጵያ አየር መንገድ የሆነ መጋቢት 2010 ዓ.ም ከአዲስ አበባ እንደተነሳ በደቂቃዎች ውስጥ ወድቆ 302 ሰዎች መሞታቸው የሚታወስ ነው፡፡ ከእነዚህ አደጋዎች በኋላ አውሮፕላኑ በበርካታ ሀገራት ከበረራ ታግዷል፤ እስከዛሬም ወደ በረራ እንዲገባ ፈቃድ አላገኘም፡፡ኩባንያው ‘‘ከሁለቱ አደጋዎች ከበድ ያሉ ትምህርቶችን ወስደናል፡፡ ከዚህ በመነሳትም በኩባንያችን ውስጥ መሠረታዊ ለውጦችን አምጥተናል፤ እንደምትረዱትም ለውጥ ሁልጊዜም ከባድና ቁርጠኝነትን የሚጠይቅ ነው’’ የሚል የጽሑፍ ሪፖርት መላኩ በሪፖርቱ ተመላክቷል፡፡በአብርሃም በዕውቀት